b'\n_START_ARTICLE_\nDangdut\n_START_PARAGRAPH_\nDangdut adalah genre muzik popular Indonesia yang sebahagian dikembangkan dari muzik-muzik Melayu, Arab dan Hindustani. Ianya dikembangkan pada 1970-an di kalangan kelas pekerja, tapi bermula pada akhir 1990-an mencapai kemasyhuran yang lebih luas di Indonesia, Malaysia dan Filipina Selatan._NEWLINE_Sebuah kumpulan dangdut biasanya terdiri daripada vokalis, laki-laki atau wanita, yang disokong oleh 4-8 musisi. Alat-alat amnya termasuk tabla, mandolin, gitar, dan pensintesis. Istilah dangdut telah diperluas dari sekadar muzik bergaya padang pasir untuk juga merangkumi gaya muzik yang lain. Dangdut moden memasukkan pengaruh dari muzik-muzik pop Timur Tengah, rock Barat, house music, hip-hop, kontemporari R & B, dan bahkan reggae.'